Obvestilo madžarskega Ministrstva za inovacije in tehnologijo v skladu s členom 3(2) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

Javni razpis za koncesijo za iskanje, raziskovanje in izkoriščanje ogljikovodikov v okviru koncesije za območje Csorna

(2019/C 183/12)

V imenu države Madžarske minister za inovacije in tehnologijo („javni organ naročnik“ ali „minister“), pristojen za rudarstvo, izda javni razpis za iskanje, raziskovanje in izkoriščanje ogljikovodikov v okviru koncesijske pogodbe na podlagi Zakona CXCVI iz leta 2011 o nacionalnem premoženju („zakon o nacionalnem premoženju“), Zakona XVI iz leta 1991 o koncesijah („zakon o koncesijah“) in Zakona XLVIII iz leta 1993 o rudarstvu („zakon o rudarstvu“) pod spodaj navedenimi pogoji.

1. Minister bo objavil razpis, obravnaval ponudbe in sklenil koncesijsko pogodbo v sodelovanju z madžarsko službo za rudarstvo in geologijo (MBFSZ) v skladu z zakonom o koncesijah in zakonom o rudarstvu. Ponudbe, ki izpolnjujejo razpisne pogoje, bo ocenil odbor za ocenjevanje, ki ga bo sestavil minister.

Na priporočilo odbora za ocenjevanje bo minister v skladu s členom 5(1) zakona o koncesijah (1) izdal sklep o dodelitvi koncesije, na podlagi katerega lahko minister nato sklene koncesijsko pogodbo z izbranim ponudnikom.

Razpisni postopek poteka v madžarskem jeziku.

2. V razpisnem postopku lahko sodelujejo vse madžarske ali tuje fizične osebe, ki opravljajo dejavnost, in vse transparentne organizacije v smislu zakona o nacionalnem premoženju, pod pogojem, da izpolnjujejo razpisne pogoje; dovoljene so tudi skupne ponudbe. V primeru skupnih ponudb za to koncesijsko dejavnost morajo ponudniki med seboj določiti predstavnika, vendar prevzamejo solidarno odgovornost za izvedbo koncesijske pogodbe. V razpisnem postopku se bodo domači in tuji ponudniki obravnavali enakopravno.

Za namen izvajanja dejavnosti, ki je predmet koncesije, z uporabo lastnih sredstev mora ponudnik, ki podpiše koncesijsko pogodbo („imetnik koncesije“), v 90 dneh od začetka veljavnosti koncesijske pogodbe ustanoviti podjetje s sedežem na Madžarskem („koncesijsko podjetje“); imetnik koncesije mora imeti večino delnic, poslovnih deležev in glasovalnih pravic v podjetju v času njegove ustanovitve in dokler deluje ter se mora kot lastnik zavezati k spoštovanju zahtev, določenih v koncesijski pogodbi, v koncesijskem podjetju. Koncesijsko podjetje bo imelo pravice in obveznosti iz koncesijske pogodbe kot izvajalec rudarske dejavnosti.

3. Trajanje koncesije: 20 let od začetka veljavnosti koncesijske pogodbe; prvotno trajanje se lahko podaljša enkrat, brez dodatnega razpisa in za največ polovico prvotne veljavnosti, če sta imetnik koncesije in koncesijsko podjetje pravočasno in v skladu s pogodbo izpolnila vse svoje obveznosti.

4. Podatki o območju, namenjenem za koncesijo

Območje, namenjeno za koncesijo: območje leži med občinami, navedenimi v spodnji tabeli, v okrožjih Győr–Moson–Sopron in Veszprém:

Občina Okrožje Občina Okrožje Abda Győr–Moson–Sopron Marcaltő Veszprém Acsalag Győr–Moson–Sopron Markotabödöge Győr–Moson–Sopron Árpás Győr–Moson–Sopron Mérges Győr–Moson–Sopron Babót Győr–Moson–Sopron Mezőlak Veszprém Bágyogszovát Győr–Moson–Sopron Mihályi Győr–Moson–Sopron Barbacs Győr–Moson–Sopron Mórichida Győr–Moson–Sopron Beled Győr–Moson–Sopron Mosonszentmiklós Győr–Moson–Sopron Bezi Győr–Moson–Sopron Nagyacsád Veszprém Bodonhely Győr–Moson–Sopron Nagygyimót Veszprém Bogyoszló Győr–Moson–Sopron Nemesgörzsöny Veszprém Börcs Győr–Moson–Sopron Osli Győr–Moson–Sopron Bősárkány Győr–Moson–Sopron Öttevény Győr–Moson–Sopron Cakóháza Győr–Moson–Sopron Páli Győr–Moson–Sopron Csikvánd Győr–Moson–Sopron Pápa Veszprém Csorna Győr–Moson–Sopron Pásztori Győr–Moson–Sopron Dör Győr–Moson–Sopron Potyond Győr–Moson–Sopron Egyed Győr–Moson–Sopron Rábacsanak Győr–Moson–Sopron Enese Győr–Moson–Sopron Rábacsécsény Győr–Moson–Sopron Farád Győr–Moson–Sopron Rábapatona Győr–Moson–Sopron Fehértó Győr–Moson–Sopron Rábapordány Győr–Moson–Sopron Felpéc Győr–Moson–Sopron Rábaszentandrás Győr–Moson–Sopron Gecse Veszprém Rábaszentmihály Győr–Moson–Sopron Gyarmat Győr–Moson–Sopron Rábaszentmiklós Győr–Moson–Sopron Gyömöre Győr–Moson–Sopron Rábatamási Győr–Moson–Sopron Győr Győr–Moson–Sopron Rábcakapi Győr–Moson–Sopron Győrsövényház Győr–Moson–Sopron Sobor Győr–Moson–Sopron Győrszemere Győr–Moson–Sopron Sopronnémeti Győr–Moson–Sopron Ikrény Győr–Moson–Sopron Szany Győr–Moson–Sopron Jánossomorja Győr–Moson–Sopron Szárföld Győr–Moson–Sopron Jobaháza Győr–Moson–Sopron Szerecseny Győr–Moson–Sopron Kapuvár Győr–Moson–Sopron Szil Győr–Moson–Sopron Kisbabot Győr–Moson–Sopron Szilsárkány Győr–Moson–Sopron Kisfalud Győr–Moson–Sopron Takácsi Veszprém Kóny Győr–Moson–Sopron Tárnokréti Győr–Moson–Sopron Koroncó Győr–Moson–Sopron Tét Győr–Moson–Sopron Lébény Győr–Moson–Sopron Vadosfa Győr–Moson–Sopron Lovászpatona Veszprém Vaszar Veszprém Maglóca Győr–Moson–Sopron Veszkény Győr–Moson–Sopron Magyarkeresztúr Győr–Moson–Sopron Zsebeháza Győr–Moson–Sopron Malomsok Veszprém

Nadkritje območja, namenjenega za koncesijo: površina in geološka podlaga: 5 000 metrov pod ravnijo Baltskega morja.

Območja, očiščena za namene rudarjenja ogljikovodikovih mineralnih virov, niso vključena v območje, namenjeno za koncesijo.

Koordinate, ki omejujejo območje, namenjeno za koncesijo, si je mogoče ogledati v enotnem nacionalnem projekcijskem sistemu, podatke o območjih, očiščenih za namene rudarjenja ogljikovodikovih mineralnih virov, ki niso vključena v območje, namenjeno za koncesijo, pa si je mogoče ogledati na spletni strani madžarske službe za rudarstvo in geologijo (www.mbfsz.gov.hu) pod možnostjo „Koncesszió“ („Koncesije“) spustnega menija in/ali na spletni strani Ministrstva za inovacije in tehnologijo (http://www.kormany.hu/hu/innovacios-es-technologiai-miniszterium).

Velikost območja, namenjenega za koncesijo: 1 043 km2.

Območja rudnika, katerih nadkritje leži višje kot nadkritje območja, namenjenega za koncesijo, in katerih geološka podlaga ustreza geološki podlagi območja, namenjenega za koncesijo, ali sega pod njo, niso vključena v območje, namenjeno za koncesijo.

5. Najnižja neto koncesnina: 291 000 000 HUF (dvesto enaindevetdeset milijonov forintov), k čemur se prišteje DDV, vendar se lahko v razpisnem postopku predloži ponudba za višji fiksni znesek. Ko se objavijo rezultati, mora izbrani ponudnik plačati koncesnino v znesku, na način in do datuma, kot so določeni v koncesijski pogodbi.

6. Za sodelovanje v razpisnem postopku za koncesijo je treba plačati kotizacijo v višini 10 000 000 HUF (deset milijonov forintov), k čemur se prišteje DDV; ta znesek se plača na način, določen v razpisni dokumentaciji. Kotizacija mora biti na računu, ki je naveden v razpisni dokumentaciji, najpozneje do polnoči dneva pred rokom za predložitev ponudb.

7. Poleg kotizacije morajo ponudniki za veljavnost ponudbe predložiti garancijo za resnost ponudbe v višini 50 000 000 HUF (petdeset milijonov forintov) do polnoči dneva pred rokom za predložitev ponudb kot jamstvo, da je ponudba zavezujoča. Plačano garancijo za resnost ponudbe zaseže javni organ naročnik, če se ponudnik umakne ali če je ponudnik izbran, vendar ne sklene pogodbe ali ne plača ponujene koncesnine v znesku, na način in do roka, kot so določeni v pogodbi. Garancija za resnost ponudbe se plača, kot je opredeljeno v razpisni dokumentaciji.

8. Najnižja stopnja licenčnine za rudarstvo za konvencionalno pridobivanje ogljikovodikov, ki se plača na podlagi koncesijske pogodbe, bo – v skladu z odločitvijo ministra – znašala 16 %; veljavna stopnja licenčnine za rudarstvo na dan predložitve ponudb pa je opredeljena z zakonom o rudarstvu, kot je to v navedenih primerih iz člena 20(3)(e) in (i) ter člena 20(5) zakona o rudarstvu. V razpisnem postopku se lahko ponudi plačilo višje licenčnine za rudarstvo, in sicer se ponudi enotno opredeljen znesek dodatka k minimalni licenčnini za rudarstvo, pri čemer morajo biti končni zneski licenčnine za rudarstvo določeni v koncesijski pogodbi za vse zgoraj navedene primere in plačani v času trajanja koncesije.

9. Pravni, finančni, tehnični in drugi pogoji ter informacije, povezani z razpisnim postopkom, so na voljo v razpisni dokumentaciji.

10. Razpisna dokumentacija se lahko prevzame v pisarni za stranke v madžarski službi za rudarstvo in geologijo (naslov: Columbus utca 17-23, 1145 Budimpešta, Madžarska; tel. +36 13012900) ob delovnikih med 8. in 14. uro do dneva pred rokom za oddajo, ob predložitvi ustrezne listine, ki dokazuje, da je bila kupnina za razpisno dokumentacijo plačana. Madžarska služba za rudarstvo in geologijo bo kupcu izdala potrdilo v njegovem imenu.

Ob nakupu razpisne dokumentacije mora za namene kontaktiranja in prejema informacij kupec predložiti tudi obrazec s podatki o ponudniku, ki ga je mogoče naložiti s spletišča madžarske službe za rudarstvo in geologijo (www.mbfsz.gov.hu) s klikom na možnost „Koncesszió“ („Koncesije“) spustnega menija.

11. Kupnina za razpisno dokumentacijo znaša 100 000 HUF (sto tisoč forintov) plus DDV, ki se plača z nakazilom na račun madžarske službe za rudarstvo in geologijo št. 10032000-01417179-00000000. Na sporočilu o nakazilu morata biti navedena oznaka CSCHDV in ime osebe, ki je kupila razpisno dokumentacijo. Kupnine za razpisno dokumentacijo se ne sme plačati z gotovino in ni vračljiva niti delno niti v celoti. Če razpisna dokumentacija ni prejeta, bo kupnina povrnjena kupcu v petih dneh od roka za oddajo.

12. Ponudbe lahko predložijo samo osebe, ki so kupile razpisno dokumentacijo ter plačale kotizacijo in garancijo za resnost ponudbe. Če je predložena skupna ponudba, je dovolj, da razpisno dokumentacijo kupi eden od ponudnikov.

13. Ponudbe v madžarskem jeziku je treba osebno predložiti 25. septembra 2019 med 10. in 12. uro v pisarni za stranke v madžarski službi za rudarstvo in geologijo (naslov: Columbus utca 17-23, 1145 Budimpešta, Madžarska), kot je določeno v razpisni dokumentaciji.

14. Ob predložitvi ponudba postane zavezujoča za ponudnika in ostane zavezujoča do konca razpisnega postopka. Ponudniki ne smejo izključiti odgovornosti za neizpolnitev svoje ponudbe.

15. Minister si pridržuje pravico, da razglasi razpisni postopek za koncesijo za neuspešen. Zoper ministra, državo Madžarsko, ki jo zastopa minister, ali Ministrstvo za inovacije in tehnologijo kot organ, kjer je minister zaposlen, se ne more vložiti noben zahtevek zaradi razglasitve neuspešnega razpisnega postopka.

16. Izbrani ponudnik bo za trajanje koncesije pridobil izključno pravico za iskanje, raziskovanje in izkoriščanje ogljikovodikov na območju, namenjenem za koncesijo, prek koncesijskega podjetja, ki ga je treba ustanoviti za ta namen. Ko sklep o vzpostavitvi rudnika postane veljaven, se koncesijska pravica za iskalno območje omeji na območje rudnika.

17. Vsak ponudnik lahko predloži le eno ponudbo.

18. Rok za obravnavo ponudb za koncesijo: v 90 dneh od roka za predložitev ponudb.

19. Javni organ naročnik zagotovi enakopravne pogoje in ne uporablja nobenih prednostnih meril.

20. Merila za obravnavo ponudb

I) Merila ocenjevanja v zvezi z vsebino programa za raziskovalno delo, ki je predmet koncesije: — strokovna zasnova programa za raziskovalno delo (zasnova programa za najbolj obširno iskanje ogljikovodikov), — načrtovano trajanje raziskav, — finančne obveznosti, prevzete pri izvajanju programa za raziskovalno delo, — sodobnost predvidenih tehničnih rešitev, — predvideni ukrepi za varstvo okolja ter preprečevanje in zmanjšanje škode pri delu, ki je predmet koncesije, — kako hitro je predviden začetek izkoriščanja (po zakonu manj kot v petih letih).

II) Merila ocenjevanja v zvezi s sposobnostjo ponudnika, da izpolni koncesijsko pogodbo: — finančni položaj ponudnika, razpoložljivost sredstev, ki so potrebna za financiranje del, ki se bodo izvajala v okviru koncesije, in delež lastnih sredstev, — skupna vrednost del, izvedenih v povezavi s črpanjem ogljikovodikov, v treh letih pred razpisom.

III) Merila ocenjevanja v zvezi s finančnimi obveznostmi iz koncesijske pogodbe: — neto znesek ponujene koncesnine v primerjavi z najnižjo koncesnino, ki jo določi minister, — enotno opredeljen znesek dodatka licenčnine za rudarstvo v primerjavi z najnižjo licenčnino za rudarstvo, ki jo določi minister.

Podrobna merila za obravnavo in zakonodaja, ki ureja postopek za odobritev koncesijskih del ter način njihovega izvajanja in zaključka, so določeni v razpisni dokumentaciji.

21. Koncesijska pogodba

Koncesijska pogodba se sklene v 90 dneh po objavi rezultatov. Minister lahko rok podaljša enkrat, vendar za največ 60 dni.

Izbrani ponudnik lahko izvaja izključno gospodarsko dejavnost pod državnim nadzorom (iskanje, raziskovanje in izkoriščanje ogljikovodikov na omejenem območju), ki jo dovoljuje koncesija, v času trajanja koncesije v skladu z zadevno zakonodajo in koncesijsko pogodbo.

Ob predložitvi ponudb morajo ponudniki upoštevati člen 22/A(13) zakona o rudarstvu, ki določa, da lahko v primeru ogljikovodikov pravica do iskanja ali dovoljenje za iskanje, ki ga ima izvajalec rudarske dejavnosti, zajema skupno največ 20 000 km2 območja iskanja. Ob določitvi območja iskanja je treba upoštevati tudi območje iskanja, ki ga ima izvajalec rudarske dejavnosti, ki nadzoruje (v smislu zakona V civilnega zakonika iz leta 2013) izvajalca rudarske dejavnosti, ki želi pridobiti pravico do iskanja ali dovoljenje za iskanje. V primeru skupnih ponudb mora to merilo izpolnjevati vsak ponudnik.

Osnutek koncesijske pogodbe je priložen k razpisni dokumentaciji.

22. Informacije o razpisnem postopku se lahko zahtevajo po nakupu razpisne dokumentacije, in sicer pisno, samo v madžarskem jeziku ter na način, ki je določen v razpisni dokumentaciji; Madžarska služba za rudarstvo in geologijo posreduje odgovore vsem strankam na elektronski naslov, naveden v obrazcu s podatki o ponudniku, ki je bil predložen ob nakupu razpisne dokumentacije.

V Budimpešti, marca 2019 Prof. dr. László PALKOVICS Minister

(1) Na dan objave tega javnega razpisa je član vlade, pristojen za rudarstvo, minister za inovacije in tehnologijo, članica vlade, pristojna za nadzor državnega premoženja, pa ministrica brez listnice, pristojna za upravljanje državnega premoženja, v skladu s členoma 116(3) in 144(1) vladne odločbe št. 94/2018 z dne 22. maja 2018 o dolžnostih in pooblastilih ministrov in članov vlade.